Aliyu Muhammad Gusau
Laftanal Janar Aliyu Muhammad Gusau (an haife shi a ranar 18 ga watan Mayun shekara ta alif dubu daya da Dari Tara da arbain da uku 1943) babban hafsan sojan Nijeriya ne kuma ɗan Jiha. Ya rike manyan ofisoshin tsaro na kasa da na soja da na leken asiri, kuma ya halarci juyin mulkin sojoji da dama, yana taka rawa wajen kafa Jamhuriyyar Najeriya ta Hudu. Janar Aliyu Mohammed Gusau.

A baya-bayan nan shi ne Ministan Tsaro, kuma ya taba zama mai ba Shugaban kasa shawara ta fuskar tsaro har sau uku; ya kuma kasance babban hafsan hafsoshin soja a lokacin Ernest Shonekan da kuma a lokacin Sani Abacha, ya shugabanci hukumomin leken asiri daban-daban, kuma ya kasance kwamandan Makarantar Tsaro ta Najeriya.

Farkon rayuwa 

An haifi Aliyu Mohammed a ranar 18 ga watan Mayun shekara ta alif dubu daya da Dari Tara da arbain da uku 1943 a Gusau, Jihar Zamfara. Sojojin sun kara garin haihuwarsa a sunansa, suna yin "Aliyu Mohammed Gusau", don bambance shi da wani Janar. Duk da kuma cewa shi kansa Aliyu baya amfani da "Gusau" a cikin sunansa, amma ya samu karbuwa a haka sosai ta kafofin yada labarai.

Aikin soja
A shekarar alif 1964, ya shiga jami'ar koyon aikin soja a makarantar horon tsaro ta Najeriya kuma an ba shi aikin soja na tsawon shekaru uku a matsayin Laftana na biyu. A shekara ta 1967, ya yi yakin basasar Najeriya. Ya kasance Kwamandan Runduna ta 9 Brigade, Abeokuta  a watan (Afrilu 1976 - zuwa watan Yuli 1978), Adjutant Janar na 2 Mechanized Division (a watan Yuli shekarata alif 1978 - zuwa watan Satumba shekarata 1979) da Daraktan Ma’aikata, Hedikwatar Sojoji (a watan Oktoba shekarata alif 1979 - zuwa watan Nuwamba shekarata alif 1979). Jamhuriya ta biyu Daga watan Nuwamba na shekarar  alif 1979 zuwa watan Disamba na shekarar alif 1983, Aliyu ya kasance Daraktan Leken Asiri na Soja (DMI). Ya taka muhimmiyar rawa a juyin mulkin da ya kawar da Shugaba Shehu Shagari da Jamhuriyyar Najeriya ta biyu a ranar 31 ga watan Disamba na shekarar alif 1983, kuma ya kawo Janar Muhammadu Buhari kan mulki. Juntas na soja na 1983–1993 Babban labarin: Juntas sojojin Najeriya na 1966-79 da 1983–98 Junta na biyu (a shekarata alif 1983–zuwa shekarata alif 1999) Bayan juyin mulkin an gabatar da shi a matsayin shugaban Hukumar Leken Asiri ta gaba daya, tare da goyon bayan Babban Hafsan Sojoji Ibrahim Babangida, amma nadin bai yiwu ba. Buhari ya tabbatar da wanda Shagari ya nada Muhammadu Lawal Rafindadi a matsayin Darakta a Hukumar Tsaro ta Kasa (NSO), sannan ya kori Aliyu daga DMI, ya maye gurbinsa da Kanar Halilu Akilu. An tura Aliyu kwasa-kwasan horo a Kwalejin Masarauta ta Nazarin Tsaro da ke Ingila. Aliyu na daya daga cikin wadanda suka taka rawa a juyin mulkin ranar 27 ga watan Agusta na shekarar alif 1985, lokacin da Babangida ya maye gurbin Buhari. A cikin jagorancin, saboda tasirin da ya samu a matsayin DMI, an sanya Aliyu cikin tsananin sa ido, sannan kuma ya sanya matsin lamba ga shugabannin juyin mulkin da su yi hanzari. [8] Bayan juyin mulkin, an nada Aliyu Daraktan Hukumar Leken Asiri ta Tsaro (DIA) da Mukaddashin Darakta-Janar na Hukumar Tsaro ta Kasa (NSO) daga watan Satumba na shekarar alif 1985, zuwa watan Agusta, shekarar alif 1986, sannan Kodinetan Tsaro na Kasa daga watan Agusta na shekarar alif 1986, zuwa watan Disamba na shekarar alif 1989. Ya sake tsara abubuwan tsaro da na leken asiri,

Manazarta